Kinder (Ferrero)

Kinder ła ze na marca comersiałe itałiana, de propietà de l'azienda itałiana Ferrero S.p.A., che ła identifega na łinea de prodoti dolsiari, zenaralmente a baze de ciocołato.

Ła marca, zlansada inte'l 1968, ła raprezenta una de łe prensipałe marche de ła Ferrero. El nome el deriva da'l tèrmeno todesco Kinder, che'l senjifega "putełi".

El só bomò, mai modifegà da ła fondasion, el resita "+ latte - cacao (+ łate - manco) ".

 Łinee 
Ła Kinder ła ze sudividesta in varie łinee, a segonda de ła morfołozia e da ła clasifegasion dei prodoti.

 Kinder Cioccolato 
El primo prodoto reałizà co ła marca Kinder: ła ze na bareta de glasa al łate infarsìa de ciocołato Kinder. El suceso el ze stà mediato e daspuò ła Ferrero ła ga continuà a idear risete par ła creasion de un nùmaro senpre maxor de prodoti.

 Kinder Cereali 
Na bareta co ła stesa consistensa del Kinder Cioccolato, co ła difarensa de na forma pì łarga e ła zonta dei sincue sereałi. El pezo neto de'l prodoto el ze de 21 g e el ze uno dei prodoti de ła łinea Kinder publisizài come pì "sani" e nutrisionałi. El ze stà produzesto par ła prima volta inte'l 1976.

 Kinder Bueno 


Na confesion de 2 wafer infarsìi de ciocołato a łe nozełe e coèrzesti de ciocołato al łate. El conparise inte i suparmarcà inte'l  1991 e el ze el primo prodoto Kinder crocànte. Intrà i prodoti de ła łinea el ze oncora uncò uno dei pì vendesti.

 Kinder Bueno White 
Na variànsa de'l Kinder Bueno, infarsìo da na glasa al łate e graneła de cacao, entrà in comersio inte'l 2006 inisialmente come edision łimitada, drioman el ze està stabilmente in łistin.

 Kinder Bueno Dark 
N'altra variànsa, pì resente. Conpanjo de'l clàsego Kinder Bueno ma el ciocołato el ze fondente.

 Kinder Schoko Bons 
Picołi voveti al łate e scaje de noziołe coverte de ciocołato al łate.

 Kinder Sorpresa 
Nasesti inte'l 1974 da na idea de Michele Ferrero e de William Salice (che parò i atribuiva a Ferrero l'efetiva ideasion de'l prodoto, afermando: «L'inventor el ze Ferrero, mi A so l'ezecutor materiałe»)  ła ga otenjesto suceso soratuto da i putełi grasie ai gadget che A ze posìbiłe catar fora al só interno, protezesti da na sołida cùboła de plàstega par motivi izèneghi. Ła cùboła de plàstega ła vien a só volta siziłada drento un vovo de glasa al łate coverto de ciocołato  Kinder. El só pezo neto el ze 20 g.

Kinder Delice
Kinder Delice ła ze na marendina reałizada co do dełicadi pan de Spagna a'l cacao, co covertura a'l cacao e infarsìa al łate.

 Kinder Brioss 
Kinder Brioss ła ze na marendina produzesta a partir da'l 1975 da ła Kinder, łinea dedicada al ciocołato de l'industria dolsiaria Ferrero.

Reałizada co pan de Spanja  infarsìo co dopio strato de crema al łate, ła ze vendesta in confesion da dieze tòchi. Ła ze disponìbiłe anca in varsion integrałe.

Variànse 
Inte i ani A ze stàe proponeste anca de łe variànse, de frecuente in "edision łimitada", che łe ga afiancà el prodoto prensipałe:
 Kinder Yogo Brioss, co un strato de crema al yogurt ed uno de confetura de armełini.
 Kinder Brioss Frutta, co dopio strato de confetura de armełini.
 Kinder Brioss Frutta Agrumi, co dopio strato de confetura de łimoni e naranse.
 Kinder Brioss Latte Macchiato, co dopi strato de crema al cafè decafeinà

Oltra a ła Kinder Brioss ła Ferrero ła produze anca na varsion cu un pan de Spanja asé  pì sfregołozo e co ùnjoło strato de infarsidùra:
  Ferrero Brioss, co repièn a ła confetura de armełini o sarieze (in produsion da'l 1961).
  Ferrero Yogo Brioss, co repièn a'l yogurt.
 Ferrero Brioss Cacao Magro e Cereali, co repièn al cacao.
 Ferrero Brioss Cacao e Agrumi, co infarsidura al cacao e agrumi.

 Kinder Pan e Cioc 
Sìmiłe al Kinder Brioss, el Kinder Pan e Cioc el ze rivestìo da dei cuadradini maron al ciocołato, par dar l'efeto scachièra, e a l'interno de l'inpasto A ze prezenti de łe giòse de ciocołato.

 Łinea Fresco 
miniatura|right|Xełado Kinder Bueno
Ła Łinea Fresco ła ze conponesta da marendine dolsi da consarvar in giasèra e consumar in tenpi rełativamente curti a cauza de ła revi a cauza del cołamento. 'Sta łinea ła conprende:

 Kinder Fetta al Latte (1991)
 Kinder Pinguì (1993)
 Kinder Paradiso (1994)
 Kinder Merendero (2002)
 Kinder Choco Fresh (2004)
 Kinder Maxi King (2006)

 Kinder Cards 
A se trata de un partegołar biscòto a dopia cialda, de cui una a baze una de cacao, co na crema al łate e cacao comersiałizà da'l 2017. A l'interno de ła confesion A ze posìbiłe catar un còdeze par aceder a ła fàbrega de ciocołato Kinder.

 Tradision 
Sołitamente i màsemi i vołumi de vendita de sta łinea de prodoti  i se reałiza inte i parìodi de festività cuałi Pascua e Nadałe.

Durando el parìodo de Pascua vien produzesti vovi de ciocołato de varie dimension, so'l modeło da'l séłebre voveto Kinder Sorpresa.

Inte'l parìodo nadałisio ła Ferrero ła ze uza reałizar i prodoti clàseghi in spesiałe confesion decorative par l'àlbaro de Nadałe.

 Edision łimitae 
Inte ła cołesion de prodoti Kinder no manca łe edision łimitae, prodoti sołitamente multifunsionałi. Drìoman A ze ełencada ła łista:

 Cioccolibri: Łibri par putełi de ła cołana Il battello a vapore ałegài a na confesion de Kinder Cioccolato da 16 tòchi. Ła ze na idea nasesta par spontonar l'atività de ła łetura inte i putèłi.
 Kinder Friends: Rancura de Kinder Bueno, Kinder Cioccolato, Kinder Cereali e Kinder Schoko Bons in una picoła scatołina de carton, soto forma de picołi snack. Ghe n'è anca na varsion reduta.
 Mezzo metro Kinder: Tre confesion de Kinder Cioccolato da 8 barete l'una ponesta łongitudinalmente, confesionàe a so volta in una inbaładura che ga ła funsion de rigaróła.
 Kinder Bueno Dark

 Cartoni 
 Kinder e Ferrero Multimedia Production 
I Cartoni di Kinder e Ferrero o i Ferrero Cartoon i ze na serie dei film anemài, dei mediometragi inte'l spesìfego, zviłupài da ła Ferrero S.p.A. e sponsorizài da ła stesa da'l 2001 a'l 2008.

I vien publegài, prima uno, po' do, par onjiano traverso łe marandine Kinder, in tuto ghe ze dieze cartoni. A cuesti se ghe zonta anca un DVD contenjente alguni epixodi de ła serie tełeviziva anemada Mostri e pirati, intitołà Mostri & Pirati - L'avventura.

I primi 6 film i venjea distribuìi so VHS, po' drioman anca in CD-ROM (inpropiamente ciamài Video CD, ma tutavia A se tratava de CD-ROM a tuti i efeti da'l momento che a l'interno ghe gera un player apozito reałizà traverso Macromedia Director par ła vizuałizasion de'l film so'l computer) e drioman in DVD. Senpre inte łe confesion de marendine, par publisizarne i prodoti, zera stài distribuìi anca dei advergames par PC, dei gadget e de łe statuete in plàstega reproduzenti i parsonazi dei film, sołitamente aventi caratèristeghe úneghe (ad ezenpio, i canbiava cołor se łi se meteva in frigo, i se iłuminava a'l scuro, i rodava su sé stessi se visinài tra de łori e sìmiłi).

So'l sito ofisiałe A ze stà creà n'altro video anemà da'l titoło I Nut-Nut e il segreto della Nutella, publegà inte'l Nadałe 2006, co'l fin de sponsorizar aponto ła famoza crema de noziołe e cacao.

No ze da considarar ofisiałi inte ła serie Aida degli alberi e Totò Sapore e la magica storia della pizza (łongometragi de animasion za distribuìi a'l sinema), e el primo epizodio de ła stazon bonus de Monster Allergy (serie tełeviziva de ła Rainbow), siben st'altri i sia stài anca łori fortemente sponsorizài da ła Ferrero co film, gadget e putinòti.

 I film 
 Titoło Ano Sojeto Senejador Muxicante Produtorezecutivo Rezista Studio deprodusion I Magotti e la pentola magica 2001  Roberto Piumini Bianca Pitzorno Daniele Cestana Roberto ButtafarroSilvio Pautasso Anthony LaMolinaraGiorgio ValentiniSilvio Pautasso Harold S.p.A.Motus S.r.l. I Lunes e la sfera di Lasifer 2002 Marcello Vitanza Mauro Pagani Giorgio ValentiniSilvio Pautasso I Magicanti e i 3 elementi 2003 I Roteò e la magia dello specchio 2004 Giancarlo Di Giovine Angelo PoggiGiovanni Cera Marco Marcolini Alessandro Belli The Animation Band Gli Animotosi nella terra di Nondove 2005  Filippo Fiocchi Filippo Fiocchi I Lampaclima e l'isola misteriosa 2006 Roberto Piumini Gianluca Bellomo Maurizio Forestieri Cartoon One Gli Skatenini e le dune dorate 2007  Filippo Fiocchi Gli Smile and Go! e il braciere bifuoco Pietro BezzaCristina Fiumara MagnoliaNeo Network La Pallastrike sull'Isola di Pasqua 2008 Gli Straspeed a Crazy World Filippo FiocchiMatteo Valenti

 Serie TV 
 Mostri e pirati (2008)

 Magic Kinder 
Ezisteva po' sincue mediometragi distribuìi escluzivamente inte łe confesion spesiałe dei Kinder Sorpresa, ati a sponsorizar algune de łe sorpreze distribuìe inte i stesi voveti de ciocołato. A difarensa dei cartoni Kinder e Ferrero alguni de st'altri i ze stà distribuìi anca fora da l'Itałia.

 I film 
 Titoło Ano Sojeto Senejador Muzegante Produtorexecutivo Rezista Studio de produsion I Cavallegri 2004 — David FratiLuca Boschi Roberto Frattini Graziano Maria Sforza Maurizio Forestieri Magic Production Group S.A.Urbis Films Monster Hotel 2005 François Corteggiani François CorteggianiMichel Fuzellier Franco SerraFulvia Serra Michel Fuzellier Magic Production Group S.A.Gertie S.r.l. Magic Sport - Il calciomagnetico Dario Colombo Marco BerettaMaurizio Forestieri Graziano Maria Sforza Maurizio Forestieri Magic Production Group S.A.Urbis FilmsMondo TV Magic Lessons 2006 François Corteggiani François CorteggianiMichel Fuzellier Patrizio Fariselli Franco Serra Michel Fuzellier Magic Production Group S.A.Gertie S.r.l. Magic Sport 2 2007 — Luca BlenginoFrancesco Artibani Roberto Frattini — Maurizio Forestieri Magic Production Group S.A.Mondo TV

Notasion

Voxe corełade
 Ferrero (axienda)
 Ciocołato

Altri projeti

Linganbi foresti


Categoria:Dulsi